**ЗАХТЕВ ЗА ДОСТАВЉАЊЕ ИЗЈАВЕ О ЗАИНТЕРЕСОВАНОСТИ**

**за припрему и релизацију тренинга организацијама цивилног друштва у Србији на тему адекватних начина информисања осетљивих група о превентивним мерама и доступној подршци током пандемије КОВИД 19.**

Тим за социјално укључивање и смањење сиромаштва Владе Републике Србије (СИПРУ) објављује конкурс за избор организације/агенције која ће дизајнирати, припремити и реализовати први у низу тренинг за организације цивилног друштва у 15 градова и/или општина у Србији (Ариље, Косјерић, Прибој, Сјеница, Пријепоље, Ужице, Лајковац, Крупањ, Пећинци, Рума, Шид, Пландиште, Сремска Митровица, Лозница и Мионица) на тему адекватних начина информисања осетљивих група о превентивним мерама и доступној подршци током пандемије КОВИД 19, у настојању да се развију капацитети организација цивилног друштва да одговоре на новонастале околности кризе и обезбеде континуитет у пружању подршке осетљивим групама.

Овај конкурс финансира се уз подршку Владе Савезне Републике Немачке, посредством пројекта немачко-српске развојне сарадње „Услуге социјалне заштите за осетљиве групе“, који спроводи ГИЗ.

**Циљеви ангажовања**

Организација/агенција ће дизајнирати, припремити и реализовати онлајн тренинг на тему адекватних начина информисања осетљивих група о превентивним мерама и доступној подршци током пандемије КОВИД 19. Јачање капацитета организација цивилног друштва допринеће унапређивању приступа информацијама осетљивим групама о превентивним мерама, као и правима и услугама које су им доступне на локалном нивоу током пандемије КОВИД 19. Ова иницијатива оснажиће организације цивилног друштва да подрже осетљиве групе у новим околностима које су настале као последица КОВИД 19 пандемије и унапреде њихов положај у локалним заједницама. Организација/агенција ће користити сопствене ресурсе (компјутери, Интернет конекција и остали уређаји, онлајн платформа) за спровођење онлајн тренинга.

### Контекст задатка

Главни циљ пројекта је јачање капацита организација цивилног друштва да одговоре на изазове током пандемије КОВИД 19, унапреде своје ресурсе за помоћ осетљивим групама и на најбољи начин се прилагоде условима насталим током кризе. Овај циљ подразумева два кључна приступа:

1. изградња капацитета организација цивилног друштва за идентификовање потреба и права осетљивих група у условима насталим током пандемије КОВИД 19;
2. јачање капацитета организација цивилног друштва за предлагање мера током кризних и посткризних периода, учествовање у доношењу одлука и креирању стратегија и планова, у блиској сарадњи са локалним самоуправама.

### Пројектни задатак и опис посла

Организација/агенција ће бити задужена за следеће активности:

* Дизајнирање и припрема онлајн тренинга, укључујући комуникацију са учесницима, фацилитаторима и обезбеђивање техничких предуслова;
* Креирање акционог плана за дводневни тренинг;
* Обезбеђивње учешћа организација цивилног друштва из 15 наведених градова и/или општина у пројекту;
* Снимци екрана (screenshots) као доказ о присуству учесника;
* Припрема онлајн евалуационог упитника у циљу идентификовања ефеката тренинга на учеснике;
* Реализација тренинга, прикупљање повратних информација од учесника и израда извештаја о евалуацији тренинга;
* Давање инструкција организацијама цивилног друштва кроз индивидуални приступ, као и праћење њихове имплементације.

Учесници ће бити у могућности да:

* Обезбеде ефективно информисање осетљивих група о превентивним мерама и целокупној заштити током пандемије КОВИД 19;
* Обезбеде ефективно информисање осетљивих група о правима и услугама које су им доступне у локалним заједницама током пандемије КОВИД 19.

### Очекивани резултати

* Агенда тренинга са кључним тачкама као илустрација планираног садржаја, реализација тренинга најкасније до 31. децембра, 2020;
* Извештај о реализованом тренингу укључујући резултате базиране на повратним информацијама учесника најкасније до 31. јануара, 2021.

**Трајање ангажмана**

Организација/агенција која испуни критеријуме ће бити ангажована у периоду од 18. децембра, 2020. дo 31. јануара, 2021.године.

**\*\*\***

Тим за социјално укључивање и смањење сиромаштва позива заинтересоване организације/агенције да поднесу своју изјаву о заинтересованости за пружање наведених услуга.

**Заинтересована организација/агенција треба да испуњава следеће услове:**

Квалификације организације/агенције:

* Најмање три године професионалног искуства;
* Претходно искуство у креирању и евалуацији (онлине) тренинга;
* Претходно искуство у јачању капацитета различитих циљних група;
* Искуство рада у области социјалне инклузије је пожељно;
* Искуство у сарадњи са организацијама цивилног друштва и локалним самоуправама сматраће се као предност.

Квалификације предложених експерата/чланова тима:

* Универзитетско образовање у релевантној области;
* Најмање 5 година искуства у релевантној области;
* Комуникационе и организационе вештине.

**Изјава о заинтересованости треба да садржи следеће информације:**

1) инфомације о правном лицу (понуђачу са својством правног лица) на српском језику (попунити формулар дат у Прилогу 1);

2) информације о искуству у реализацији сличних активности из којих се могу видети квалификације и способности да спроведе пројектни задатак (на српском језику; попунити формулар дат у Прилогу 2);

3) биографије кључног особља на енглеском језику (Прилог 3) .

Молимо да изјаву о заинтересованости доставите електронском поштом на адресу: **sipru.konkursi@gov.rs** најкасније до среде, 16. децембра 2020. године до 17 часова.

**ПРИЛОГ 1**

**ОБРАЗАЦ ИЗЈАВЕ О ЗАИНТЕРЕСОВАНОСТИ**

 Изражавамо заинтересованост за спровођење тренинга:

|  |  |
| --- | --- |
| **Назив апликанта (правног лица)**  |  |
| **Адреса** |  |
| **Број телефона** |  |
| **E-маил адреса** |  |
| **Контакт особа** |  |
| **Име потписника уговора (законски заступник организације)** |  |
| **ПИБ/МБ**  |  |
| **Статус (обвезник ПДВ-a или не)** |  |

Овим потврђујем да су овде наведени и приложени подаци потпуни и тачни.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Овлашћено лице организације

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Потпис

\_\_\_\_\_\_\_\_\_\_\_\_\_\_\_\_\_\_\_\_\_

Датум

**ПРИЛОГ 2**

**Искуство у обављању сличних задатака**

|  |  |  |  |
| --- | --- | --- | --- |
| ***Период трајања (oд – дo)*** | ***Локација*** | ***Организација и контакт особа*** ***(име, презиме и емаил адреса)*** | ***Опис***  |
|  |  |  |  |
|  |  |  |  |
|  |  |  |  |

**ПРИЛОГ 3**

**БИОГРАФИЈЕ ЧЛАНОВА ТИМА** (на енглеском језику)